Pasiūlymas TARYBOS SPRENDIMAS dėl Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl variklinių transporto priemonių perdirbimo suvienodintų nuostatų taisyklės projekto /* COM/2013/0697 final - 2013/0336 (NLE) */





AIŠKINAMASIS MEMORANDUMAS 1. PASIŪLYMO APLINKYBĖS · Pasiūlymo pagrindas ir tikslai Jungtinių Tautų Europos ekonomikos komisija (toliau – JT EEK) tarptautiniu lygmeniu rengia suderintus reikalavimus, kuriais siekiama pašalinti pataisyto 1958 m. susitarimo šalių prekybos variklinėmis transporto priemonėmis ir sistemomis tokioms variklinėms priemonėms technines kliūtis ir užtikrinti aukštą tokių transporto priemonių ir sistemų saugos ir aplinkos apsaugos lygį. Neseniai JT EEK baigė rengti variklinių transporto priemonių perdirbimo suvienodintų nuostatų taisyklės projektą. Šios taisyklės projekto tikslas – nustatyti netinkamų eksploatuoti variklinių transporto priemonių, jų dalių ir įrangos perdirbimo, pakartotinio naudojimo ir atnaujinimo reikalavimus, kuriais užtikrinamas veiksmingas išteklių panaudojimas ir didesnė aplinkos apsauga. Šiuo pasiūlymu siekiama apibrėžti Sąjungos poziciją dėl JT EEK variklinių transporto priemonių perdirbimo suvienodintų nuostatų taisyklės projekto ir galiausiai sudaryti sąlygas Sąjungai, atstovaujamai Komisijos, balsuoti už šį projektą. · Bendrosios aplinkybės Techniniai variklinių transporto priemonių tipo patvirtinimo reikalavimai dėl jų dalių, įrangos ir išteklių pakartotinio panaudojimo, perdirbimo ir atnaujinimo yra išdėstyti Direktyvoje 2005/64/EB[1], skirtoje M1 ir N1 kategorijų transporto priemonėms. Pagal Direktyvą 2000/53/EB[2] įtvirtintos tinkamos nuostatos siekiant užtikrinti, kad patvirtinto tipo transporto priemonės, priklausančios M1 ir N1 kategorijoms, galėtų patekti į rinką tik tada, jei mažiausiai 85 proc. jų masės tinka pakartotinai naudoti ir (arba) perdirbti ir jei mažiausiai 95 proc. jų masės tinka pakartotinai naudoti ir (arba) atnaujinti. Priėmus JT EEK variklinių transporto priemonių perdirbimo suvienodintų nuostatų taisyklės projektą bus žengtas svarbus žingsnis siekiant techninio ir rinkos suderinimo ir siekiant panaikinti galimas prekybos kliūtis, susijusias su eksploatuoti netinkamų transporto priemonių dalių, įrangos ir išteklių perdirbimu, pakartotiniu panaudojimu ir atnaujinimu, kadangi ES valstybės narės, rengdamos savo nacionalinės teisės aktus, galės naudotis tekstu kaip gairėmis. Dabar yra tikimasi, kad Sąjunga balsuos už susijusios JT EEK variklinių transporto priemonių perdirbimo suvienodintų nuostatų taisyklės projektą, siekdama bendrų, tarptautiniu lygiu suderintų reikalavimų, kurie palengvintų tarptautinę prekybą. Tuomet Europos bendrovės galės remtis vienu reikalavimų rinkiniu, pripažįstamu visame pasaulyje, t. y. pataisyto 1958 m. JT EEK susitarimo šalyse. · Pasiūlymo srityje galiojančios nuostatos Variklinių transporto priemonių tipo reikalavimai dėl jų pakartotinio panaudojimo, perdirbimo ir atnaujinimo šiuo metu nustatyti ES lygmeniu Direktyva 2005/64/EB. Direktyva 2005/64/EB yra pagrįsta Direktyva 2000/53/EB, kurioje nustatyti eksploatuoti netinkamų transporto priemonių reikalavimai. Abi ES direktyvos sudaro teisinį pagrindą eksploatuoti netinkamų transporto priemonių reikalavimų derinimo ES lygmeniu teisinį pagrindą. Šiuo metu nėra JT EEK teisės akto, kuriuo būtų reglamentuojamas derinimas tarptautiniu lygmeniu. · Derėjimas su kitomis Sąjungos politikos sritimis ir tikslais Pasiūlymas atitinka direktyvų 2005/64/EB ir 2000/53/EB tikslus, todėl dera su ES sveikatos, saugos ir aplinkos sričių tikslais ir ES tikslu užtikrinti aukštą aplinkos apsaugos lygį visoje Sąjungos teritorijoje. Be to, pasiūlymas dera su Pagrindų direktyva 2007/46/EB[3] ir tikslu padaryti variklinių transporto priemonių tipo patvirtinimo teisės aktų tarptautinio derinimo pažangą. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI · Konsultacijos su suinteresuotosiomis šalimis Rengdama pasiūlymą Europos Komisija dalyvavo JT EEK Taršos ir energijos darbo grupėje, kurioje suinteresuotųjų subjektų ir valstybių narių atstovai susitiko ir dvišaliu pagrindu konsultavosi su suinteresuotaisiais subjektais ir suinteresuotųjų subjektų organizacijomis. Rengiant naują taisyklę pagrindiniai teksto aspektai aptarti 63, 64 ir 65-ojoje Taršos ir energijos darbo grupės sesijoje. · Poveikio vertinimas JT EEK variklinių transporto priemonių perdirbimo suvienodintų nuostatų taisyklės nuostatos buvo visiškai pagrįstos direktyvų 2005/64/EB ir 2000/53/EB reikalavimais ir nuostatomis ir gali būti laikomos papildančios Pagrindų direktyvą 2007/46/EB dėl motorinių transporto priemonių tipo patvirtinimo. 3. TEISINIAI PASIŪLYMO ASPEKTAI · Siūlomų veiksmų santrauka Atsižvelgdama į šį pasiūlymą Sąjunga, atstovaujama Komisijos, galės balsuoti už šį JT EEK variklinių transporto priemonių perdirbimo suvienodintų nuostatų taisyklės projektą. · Teisinis pagrindas Atsižvelgiant į Tarybos sprendimo dalyką ir turinį teisinis pagrindas yra SESV 114 straipsnis ir 218 straipsnio 9 dalis. Tarybos sprendimo priėmimo tvarka yra išdėstyta Tarybos sprendimo 97/836/EB 4 straipsnio 2 dalyje. · Subsidiarumo principas Direktyvoje 2000/53/EB išdėstyti eksploatuoti netinkamų transporto priemonių perdirbimo, pakartotinio panaudojimo ir atnaujinimo techniniai reikalavimai. Be to, Direktyvoje 2005/64/EB išdėstyti variklinių transporto priemonių tipo patvirtinimo reikalavimai, susiję su jų pakartotiniu panaudojimu ir atnaujinimu, ir paliekama valstybėms narėms nuspręsti dėl tikslių priemonių, kurių jos imsis, kad laikytųsi pirmiau nurodytų reikalavimų. Šiuo atžvilgiu variklinių transporto priemonių perdirbimas ir eksploatuoti netinkamų transporto priemonių tvarkymas gali atlikti pagrindinį vaidmenį stiprinant ES tikslus, susijusius su sveikata, sauga ir aplinkos apsauga ir padėti įgyvendinti ES tikslą užtikrinti aukštą aplinkos apsaugą visoje Sąjungos teritorijoje. Atsižvelgiant į išvardytas aplinkybes ir laikantis subsidiarumo principo, tinkama, kad ES balsuotų už JT EEK variklinių transporto priemonių perdirbimo suvienodintų nuostatų taisyklę, gerbdama valstybių narių galimybę nacionaliniu lygmeniu nuspręsti, ar jos taisyklę turėtų taikyti privalomam variklinių transporto priemonių tipo patvirtinimui, kiek tai susiję su jų perdirbimu, ar kitoms reikmėms. Vis dėlto, nedarant poveikio valstybių narių galimybei nuspręsti pagal savo kompetenciją visoje ES ir visoms valstybėms narėms vienodai taikomos pagrindinės 1958 m. susitarimo taisyklės. Todėl pasiūlymas atitinka subsidiarumo principą. · Proporcingumo principas Pasiūlymas atitinka proporcingumo principą, nes juo nesiekiama daugiau nei būtina norint įgyvendinti tinkamo vidaus rinkos veikimo užtikrinimo tikslus, tuo pačiu išlaikant aukštą aplinkos apsaugos lygį. · Pasirinkta priemonė Siūloma priemonė – Tarybos sprendimas. Šis pasirinkimas laikomas tinkamu, nes atitinka SESV 218 straipsnio 9 dalies reikalavimus. 4. POVEIKIS BIUDŽETUI Pasiūlymas neturi poveikio Sąjungos biudžetui. 2013/0336 (NLE) Pasiūlymas TARYBOS SPRENDIMAS dėl Sąjungos pozicijos, kurios ji turi laikytis Jungtinių Tautų Europos ekonomikos komisijos administraciniame komitete, dėl variklinių transporto priemonių perdirbimo suvienodintų nuostatų taisyklės projekto EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi, atsižvelgdama į Europos Komisijos pasiūlymą, kadangi: (1) Tarybos sprendimu 97/836/EB[4] Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas); (2) standartizuotais JT EEK variklinių transporto priemonių perdirbimo suvienodintų nuostatų taisyklės projekto reikalavimais[5] siekiama panaikinti technines kliūtis pataisyto 1958 m. susitarimo šalims tarpusavyje prekiauti eksploatuoti netinkamomis transporto priemonėmis, kurių įrangą ir dalis ketinama perdirbti, pakartotinai panaudoti ir atnaujinti, ir siekiama užtikrinti, kad tokios sistemos pasiektų gerų veiklos rezultatų ir suteiktų aukštą aplinkos apsaugos lygį; (3) reikėtų nustatyti, kokios pozicijos dėl minėto JT EEK taisyklės projekto priėmimo turėtų būti Sąjungos vardu laikomasi pataisyto 1958 m. susitarimo administraciniame komitete, NUSPRENDĖ: Vienintelis straipsnis Sąjungos, atstovaujamos Komisijos, pozicija pataisyto 1958 m. susitarimo administraciniame komitete – balsuoti už JT EEK variklinių transporto priemonių perdirbimo suvienodintų nuostatų taisyklės projektą, pateiktą dokumente EECE/TRANS/WP.29/2013/125. Priimta Briuselyje Tarybos vardu [1] 2005 m. spalio 26 d. Europos Parlamento ir Tarybos direktyva 2005/64/EB dėl motorinių transporto priemonių tipų patvirtinimo, atsižvelgiant į galimybę jas pakartotinai naudoti, perdirbti ir atnaujinti, bei iš dalies keičianti Tarybos direktyvą 70/156/EEB (OL L 310, 2005 11 25, p. 10). [2] 2000 m. rugsėjo 18 d. Europos Parlamento ir Tarybos direktyva 2000/53/EB dėl eksploatuoti netinkamų transporto priemonių (OL L 269, 2000 10 21, p. 34). [3] 2007 m. rugsėjo 5 d. Europos Parlamento ir Tarybos direktyva 2007/46/EB, nustatanti motorinių transporto priemonių ir jų priekabų bei tokioms transporto priemonėms skirtų sistemų, sudėtinių dalių ir atskirų techninių mazgų patvirtinimo pagrindus (OL L 263, 2007 10 9, p. 1). [4] OL L 346, 1997 12 17, p. 78. [5] JT EEK dokumentas ECE TRANS/WP.29/2013/125.